ছেলেদের পাশাপাশি মেয়েদের অবাধ্যতা ও চরিত্রের ঢিলেমি কম নয়। নারীর সতীত্ব, পর্দা ও সম্ভ্রম মেনে চলা কিংবা আবহমান বাংলার মেয়েদের লাজলজ্জা, গৃহমুখী স্বভাব, নম্রতা-ভদ্রতা ইত্যাদি যেন আফ্রিকার জঙ্গলে নির্বাসনে যেতে বসেছে। এখনকার শহুরে অনেক মেয়ে, এমনকি পল্লী অঞ্চলের সাধারণ দরিদ্র পরিবারের মেয়েরাও ছেলেদের সাথে পাল্লা দিয়ে সিগারেট খায়। মদপান, সিসার নেশায় বুঁদ হওয়া, ক্লাব পার্টিতে অংশগ্রহণ করা ইত্যাদির জন্য কিছু মেয়ে পারে না বা করে না, এমন কাজ নেই। ছেলেবন্ধুদের এক রকম জিম্মি করা। এক ছেলেকে অন্য ছেলের বিরুদ্ধে উসকে দেয়া, টাকার লোভে বয়স্ক লোকদের পেছনে ঘুরঘুর করার মতো লোভী ও বিকৃত মানসিকতা অনেক মেয়েকে ক্যান্সারের মতো আক্রান্ত করে ফেলেছে। সমাজ-সংসার, বাবা-মা, মানসম্মান কিংবা নিজের ভুতভবিষ্যৎ নিয়ে এসব বিপথগামী তরুণী আদৌ চিন্তাভাবনা করে বলে মনে হয় না।